**211005**

**Саяхаттауға қатысты ұсыныстар**

**екіншісі**

***“Жаратқан Иеге арт бар уайымыңды, Ол сені қолдап, ойлайды қамыңды, Мәңгілік құлатпайды әділ жанды.” (Забур 54:23)***

Менің досым Джон Колумб, кішігірім топтарды жинап, Израильге саяхатқа апарады және олар Ғалилея теңізіне кішкене қайыққа отырмас бұрын, Джон олардан: «Дәл қазір көтеріп жүрген жүктеріңіздерге тең келетін тасты тауып алып, өздеріңізбен бірге алып келіңіздерші», - деп сұрайды. Ғалилея теңізінің ортасында ол кішкене қайықты тоқтатып, оларға: «Қараңыздаршы, мұнда балық аулаған Петір, бар уайымдарымызды Жаратқан Иеге артуымыз керек деген еді», - деді. Содан соң, адамдар өздерінің тастарын Ғалилеяға тастап, барлық уайымдарын Иемізге табыстайды. Артық жүктеріңізден арылып, барлық уайымдарыңызды Құдайға сеніп тапсырыңыздар, себебі Ол қамдарыңызды ойлайды!

Келесі айтатыным: дұрыс саяхаттаңыз. Егер бір нәрсе керек болмай қалады-ау деген күмәніңіз болса, онда ол затты алмай қойыңыз. Әрине, кейбір маңызды нәрселер бар және оларсыз саяхаттау мүмкін емес. Өзіңіздің есте сақтау қабілетіңізге сенбеңіз. Қажет нәрселерді ұмытып кетпеу үшін, өте маңызды, қажет заттардың тізімін жасаңыз; бірақ есіңізде болсын, сіз ойлағандай көп нәрсенің бәрі қажет емес. Әдетте, адамдар сіздің не кигеніңізді есінде сақтап қалмайды, сондықтан әр күн сайын киім ауыстыруым керек деп тым көп киімді өзіңізбен алмай қойыңыз.

Ақырында, ашуланбай саяхаттаңыз. Ұшағыңыз кеш келгенде, жүгіңіз жоғалып кеткенде, немесе ұшақта тынымсыз сөйлей беретін көршіге тап болсаңыз да, ашуланбаңыз. Егер сіз ашулансаңыз, сіз өзіңіздің де, басқа біреудің де көңілін түсіресіз, сөйтіп бәрі ұтылады. Авиакомпания қызметкерлерінің де қолынан барлық нәрсе келе бермейді, сондықтан оларға күлімсіреп, дауыс көтермей, олармен жақсы сөйлесіңіз. Бұл саяхаттаудың ең жақсы әдісі. Иә, мүмкін, барғыңыз келген жерге тезірек жете алмауыңыз мүмкін, бірақ сол жаққа келгенде, сіз өзіңізді жақсы сезінетін боласыз, тіпті сыртқы келбетіңіз де әдемірек болады, сондықтан өзіңізді қолда ұстасаңыз, сол кезде ұшақтан күлімсіреп, жақсы көңіл күйде шыға алатын боласыз.